ཡིནའང་རང་མོས་སྙན་ངག་འདི་ལ་མཐའ་གཅིག་ཏུ་དགག་མཁན་བྱུང་མེད་པའང་མ་རེད།ཨ་ལགས་དོར་ཞི་ཚང་ནི།འདིའི་སྐོར་ལ་ཚིག་བརྗོད་དྲག་པོའི་སྒོ་ནས་དགག་མཁན་ཞིག་རེད།༡༩༨༧་ལོའི་ཟླ་ཟེར་དུས་དེབ་གསུམ་པའི་ཐོག་ཏུ།ཁོང་གིས་༼སྙན་ཚིག་རྒྱ་མཚོའི་གསར་སྐྱེས་མེ་ཏོག་ཅེས་པའི་རྩོམ་ལ་ཅུང་ཟད་དཔྱད་པ༽ཟེར་པ་ཞིག་བཀོད་པ་དང་།དེའི་ནང་དུ་རྩོམ་རིག་རྙིང་པ་ཐམས་ཅད་འདོར་དགོས་པ་དང་།ཨེ་ཙིའི་ནད་དཔེ་རུ་བཀོད་ནས།གསར་པ་ཡིན་ན་ཡག་པའི་ཕྱོགས་ཡིན་ངེས་པར་བསྒྲུབས་ཏེ།འདི་ལྟར་གལ་ཏེ་རང་གི་རིག་གནས་ཀྱི་རྒྱུན་བཟང་དང་ཚིགས་བཅད་སོགས་རྩོམ་རྒྱུན་བཟང་པོ་སོགས་ལ་རྙིང་བར་བཅད་ཅིང་།དེའི་སྲོལ་བཟང་མ་ཉམས་པར་འཛིན་པ་ལ་རྙིང་ཞེན་དུ་མཐོང་ནས་དགག་པ་བྱས་ན།གཞན་དག་གིས་མུ་སྟེགས་པ་ཞེས་མར་བཅད་དང་མཐོང་ཆུང་སོགས་མ་བྱས་ཀྱང་རང་ཉིད་མི་རིགས་ཅང་མེད་རིང་ལུགས་དང་དངོས་པོའི་ཆོས་ཉིད་དང་འགལ་བའི་སྟོང་ཧམ་ཡེ་འབྱམས་ཀྱི་འི་གཡང་སར་ལྷུང་བར་གྱུར་ཏ་རེ།ཞེས་གསུངས་པ་ལྟར་རེད།